የኛ አገር መንግሥት ደጋፊዎች ስዎቻቸውን ስለሚደግፉ ብቻ መንግሥት የሚፈጽመው ግድያ ሁሉ "ሰላማዊና ዴሞክራሲያዊ ግድያ" መሆኑን ያምናሉ። እንዲያውም "ሟች ከስህተቱ እንዲማር" ህግና ሥርዓት ማስተማሪያ አድርገው እስከመናገር ሲደርሱ የቱን ያህል እንደታወሩ አያውቁትም። ኗሪን ለማስፈራራት ሟችን መግደል ደርግ ላይ ሲሆን "አብዮታዊ" ወንጀል፣ ወያኔ ላይ ሲሆን አብዮታዊ "ዴሞክራሲ" ተደርጎ ይወሰዳል። በዚያኛውም በኩል ቅንጅት ሥልጣን ቢይዝ ማርና ወተት የሚዘንብ የሚመስላቸው ቅንጅትን የኢትዮጵያ ችግር የመጨረሻው ቁልፍ አድርገው በድፍረት ይናገራሉ። ትህትና የተሞላው የእነ ዶ/ር ብርሃኑ መጽሐፍ ግን ይህን አይናገርም። ድርጅቴ በምርጫ አሸንፏልና በዚያም ላይ መሪዎቼ ታስረዋልና መስዋትነትታቸው የመስመራቸውን ዘለዓለማዊ ልክነት መስካሪ ነው የማለትም ልበሙለነት አለ። ይህም ማስቸገሩ አልቀረም።
